અમિતાભ બચ્ચન વિશે નસીરુદ્દીન શાહે એક ઈન્ટર્વ્યુ માં કહેલું કે અમિતાભે કોઈ મહાન ફિલ્મો નથી કરી, તેમની ફિલ્મ મજેદાર હતી, જેમ કે શોલે, પણ એ મહાન નહોતી. જીવનના અનેક ચડાવ ઉતાર વચ્ચેથી બહાર આવીને, નોકરી છોડીને હિન્દી ફિલ્મોમાં હીરો બનવાની, ત્યાંથી નિષ્ફળ થઈ સફળતા માટે સતત સંઘર્ષ કરવાની, એમ.પી બની જનતા માટે કામ કરવાથી લઈ આરોપોમાં ઘેરાઈને રાજીનામું આપવાની, સફળતા અને નિષ્ફળતાની અનેક સીમાઓ સતત જોવાની, મૃત્યુના મુખમાંથી પાછા ફરવાની, ફરી બેઠા થવાની અને સતત સંઘર્ષ કરી પોતાના સ્તરને ગુમાવ્યા વગર ટકી રહેવાની તેમની ક્ષમતા તેમને ભારતના લોકોના હ્રદયમાં મહાનાયક બનાવે છે, એવા નાયક જેમનું સ્થાન કરોડો લોકોના હૈયામાં અવિચળ છે – લોકોના મનમાં તેઓ બેતાજ શહેનશાહ છે. આજે પણ એ ઠાલી સફળતાની નહીં, સંઘર્ષ કર્યા પછી મેળવેલ સફળતાની પ્રતિમૂર્તિ છે.